ھایاوۆ میازاکی

ھایاوۆ میازاکی (宮崎 駿، میازاکی ھایاۆ، لەدایکبووی ٥ی کانوونی دووەمی ١٩٤١ لە تۆکیۆ) دەرھێنەر، بەرھەمھێنەر، دروستکەری ئەنیمێ، سیناریۆنووس، نووسەر، مانگاکا، و دامەزرێنەری ستۆدیۆکانی گێبڵیە. لە ساڵی ١٩٤٤ بەھۆی شەڕی نێوان ئەمریکا و ژاپۆن دەچێتە شارۆچکەی کانۆما واتە بەشێکی ژیانی لەنێو شەڕدا بووە. ھەر لەبەر ئەمەش کاردانەوەیەکی تەواوی لە بەرھەمەکانیدا ھەیە. لە ساڵی ١٩٦٣ لەزانکۆی گاکوشاین بەشی ئابوری و زانستی سیاسی تەواو دەکات، بەڵام لەگەڵ ئەو بەشەشدا جارو بار لەکاتی پشووەکاندا سەردانی کۆلێجی ئەدەبیاتی منداڵان دەکات و حەزێکی زۆری بۆ ئەو بەشە دەبێت. لە ساڵی ١٩٦١ بووەتە ئەندام لە کۆمپانیای تۆئی تۆوگا و پاشان چەند کۆمپانییایەکی تر دەگۆڕیت و لەیەکەم بەرھەمی ئەنیمیدا وەک دەرھێنەرو وێنەکێش و نووسەر بەشداری دەکات ناوبانگێکی تەواو لەسەدەکانی پێشوودا و تائێستەش بۆ خۆی مسۆگەر دەکات، کە ئەویش (کۆنان کوڕەکەی دواڕۆژ) (کە بە عەدنان و لینا ناسراوە لە وڵاتانی ڕۆژھەڵاتی ناوەڕاست) لە ساڵی ١٩٧٨ بەرھەمدەھێنێت. لە دواتر لەلایەن چەند کۆمپانییایەکی زەبەلاحی جیھانییەوە گرێبەستی لەگەڵدا دەکرێت وەک کۆمپانیای واڵت دیزنی پیکچەرز و وارنەر برۆس. پاشان بە ھاوکاری چەند ھاوڕێیەکی ستۆدیۆیەکی تایبەت بە بواری ئەنیمی لە تۆکیۆ دادەمەزرێنن بە ناوی (ستۆدیۆی گێبڵی) کە ساڵانە یەک بەرھەمی فیلمی ئەنیمی بەرھەمدەھێنن و بۆ زۆرێک لە زمانەکانی جیھان وەردەگێڕدرێن و خەڵاتی جیھانییان پێدەبەخشرێت. ھایاو میازاکی خانەوەداکەشی ھەمان ڕێچکەی ئەمیان گرتووە، (گۆرۆ میازاکی) کە کوڕە گەورەیەتی شوێنی باوکی گرتووەتەوە. لە مانگی ٨ ی ٢٠١٣ ھایاو لە میدیاکانەوە بڵاوی کردەوە کە دواکاری فیلمی
(ھەستانەوەی زریان) ە و پاش ئەوە خانەنەنشین دەکرێت و کار ناکات، ئەمەش نیگەرانییەکی یەکجار زۆری لەلای ھەوادارانی دروست کرد. بەڵام لە ساڵی ٢٠١٩ ڕایگەیان کە نیازی بەرھەمھێنانی فیلمێکی تری ئەنیمییە بە ناوی؟How Do You Live (چۆن دەژیت؟)

 لە کارە دیارەکان 
 کۆنان کوڕەکەی دواڕۆژ (عەدنان و لینا)، ١٩٧٨
 ناسیکا. شازادەی دۆڵی با، ١٩٨٤
 قەڵایەک لە ئاسمان، ١٩٨٦
 تۆتۆرۆی دراوسێم، ١٩٨٨
 کیکی بۆ کاری گەیاندن، ١٩٨٩
 پۆرکۆ ڕۆسۆ، ١٩٩٢
 شازادە مۆنۆنۆکی، ١٩٩٧
 ڕووحە ڕفێنراوەکە، ٢٠٠١ (خەڵاتی ئۆسکاری بەدەستھێناوە)
 قەڵا جووڵاوەکەی ھاوڵ، ٢٠٠٤
 پۆنیۆ لەسەر ڕووی دەریا، ٢٠٠٨
 ھەستانەوەی زریان، ٢٠١٤
 بۆرۆی کرم، ٢٠١٨
 چۆن دەژیت؟ (کوڕەکەو هیرۆنەکە) ٢٠٢٣

 کارەکانی تری ستۆدیۆکانی گێبڵی 
Studio Ghibli - 株式会社スタジオジブ
 Grave of the Fireflies
 Only Yesterday
 Pom Poko
 Whisper of the Heart
 My Neighbors the Yamadas
 The Cat Returns
 Tales from Earthsea
 Arrietty
 From Up on Poppy Hill
 Ocean Waves
 The Tale of Princess Kaguya
 when marnie was there

 سەرچاوەکان 



*
پۆل:ئاشتیخوازە ژاپۆنییەکان
پۆل:براوەکانی خەڵاتی ئانی
پۆل:پیاوە فێمینیستەکان
پۆل:خەڵکی تۆکیۆ
پۆل:دەرچووانی زانکۆی گاکوشوین
پۆل:دەرھێنەران لە بردنەوەی خەڵاتی گۆڵدن بێر
پۆل:دەرھێنەرانی ئەنیمەیشن لە ژاپۆن
پۆل:دیزاینەرانی کارەکتەری ئەنیمێ
پۆل:زیندووان
پۆل:فێمینیستە ژاپۆنییەکان
پۆل:لەدایکبووانی ١٩٤١
پۆل:نەخشکێشە ژاپۆنییەکان
پۆل:نووسەرانی فێمینیست
پۆل:ھونەرماندانی خەیاڵیی ژاپۆنی لەسەر بنچینەی تێڕامان
پۆل:ھونەرمەندانی ژاپۆنی
پۆل:ھونەرمەندانی فانتازیا
پۆل:ھونەرمەندانی فێمینیست
پۆل:وێنەکێشانی مانگا
پۆل:وێنەکێشە ژاپۆنییەکانی ئەنیمێ
پۆل:دەرھێنەرانی ئەنیمێ
پۆل:وەرگری خەڵاتی ڕێزلێنانی ئەکادیمیا
پۆل:تۆوێی ئەنیمەیشن